title: Εκτελεστικός κανονισμός (ΕΕ) αριθ. 688/2012 της Επιτροπής, της 26ης Ιουλίου 2012 , σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχθηκαν για την υποπερίοδο του Ιουλίου του 2012 με τον εκτελεστικό κανονισμό (ΕΕ) αριθ. 1273/2011

text:
               27.7.2012

               EL

               Επίσημη Εφημερίδα της Ευρωπαϊκής Ένωσης

               L 200/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 688/2012 ΤΗΣ ΕΠΙΤΡΟΠΉΣ
   της 26ης Ιουλίου 2012
   σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχθηκαν για την υποπερίοδο του Ιουλίου του 2012 με τον εκτελεστικό κανονισμό (ΕΕ) αριθ. 1273/2011
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Έχοντας υπόψη τον εκτελεστικό κανονισμό (ΕΕ) αριθ. 1273/2011 της Επιτροπής, της 7ης Δεκεμβρίου 2011, για το άνοιγμα και τον τρόπο διαχείρισης ορισμένων δασμολογικών ποσοστώσεων εισαγωγής ρυζιού και θραυσμάτων ρυζιού (3), και ιδίως το άρθρο 5 πρώτο εδάφιο,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 1273/2011 άνοιξε ορισμένες δασμολογικές ποσοστώσεις εισαγωγής ρυζιού και θραυσμάτων ρυζιού και καθόρισε τον τρόπο διαχείρισης των ποσοστώσεων αυτών που κατανέμονται ανά χώρα καταγωγής και υποδιαιρούνται σε πολλές υποπεριόδους σύμφωνα με το παράρτημα I του εν λόγω εκτελεστικού κανονισμού.

               (2)

               Η υποπερίοδος του μηνός Ιουλίου είναι η τρίτη υποπερίοδος για την ποσόστωση που προβλέπεται στο άρθρο 1 παράγραφος 1 στοιχείο α) του εκτελεστικού κανονισμού (ΕΕ) αριθ. 1273/2011 και η δεύτερη υποπερίοδος για τις ποσοστώσεις που προβλέπονται στο άρθρο 1 παράγραφος 1 στοιχεία β), γ) και δ) του εν λόγω εκτελεστικού κανονισμού.

               (3)

               Από τις κοινοποιήσεις που απεστάλησαν βάσει του άρθρου 8 στοιχείο α) του εκτελεστικού κανονισμού (ΕΕ) αριθ. 1273/2011 προκύπτει ότι για τις ποσοστώσεις με αύξοντα αριθμό 09.4154 – 09.4166, οι αιτήσεις που υποβλήθηκαν κατά τις δέκα πρώτες εργάσιμες ημέρες του μηνός Ιουλίου του 2012, σύμφωνα με το άρθρο 4 παράγραφος 1 του εν λόγω εκτελεστικού κανονισμού, αφορούν ποσότητα η οποία υπερβαίνει τη διαθέσιμη ποσότητα. Πρέπει συνεπώς να προσδιοριστεί σε ποιο βαθμό μπορούν να εκδοθούν τα πιστοποιητικά εισαγωγής με τον καθορισμό συντελεστή κατανομής που πρέπει να εφαρμόζεται στην αιτούμενη ποσότητα για τις σχετικές ποσοστώσεις.

               (4)

               Από τις προαναφερόμενες κοινοποιήσεις προκύπτει επίσης ότι για τις ποσοστώσεις με αύξοντα αριθμό 09.4127 – 09.4128 – 09.4129 – 09.4148 – 09.4149 – 09.4150 – 09.4152 – 09.4153, οι αιτήσεις που υποβλήθηκαν κατά τις δέκα πρώτες εργάσιμες ημέρες του μηνός Ιουλίου του 2012, σύμφωνα με το άρθρο 4 παράγραφος 1 του εκτελεστικού κανονισμού (ΕΕ) αριθ. 1273/2011, αφορούν ποσότητα κατώτερη από τη διαθέσιμη ποσότητα.

               (5)

               Πρέπει συνεπώς να καθοριστούν για τις ποσοστώσεις που φέρουν τους αύξοντες αριθμούς 09.4127 – 09.4128 – 09.4129 – 09.4130 – 09.4148 – 09.4112 – 09.4116 – 09.4117 – 09.4118 – 09.4119 – 09.4166 η συνολική διαθέσιμη ποσότητα σύμφωνα με το άρθρο 5 πρώτο εδάφιο του εκτελεστικού κανονισμού (ΕΕ) αριθ. 1273/2011.

               (6)

               Για να εξασφαλιστεί η αποτελεσματική διαχείριση της διαδικασίας έκδοσης πιστοποιητικών εισαγωγής, ο παρών κανονισμός πρέπει να αρχίσει να ισχύει αμέσως μετά τη δημοσίευσή του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Για τις αιτήσεις πιστοποιητικών εισαγωγής ρυζιού στο πλαίσιο των ποσοστώσεων με αύξοντα αριθμό 09.4154 – 09.4166 που αναφέρονται στον εκτελεστικό κανονισμό (ΕΕ) αριθ. 1273/2011, οι οποίες υποβλήθηκαν κατά τις δέκα πρώτες εργάσιμες ημέρες του μηνός Ιουλίου του 2012, εκδίδονται πιστοποιητικά για την αιτούμενη ποσότητα στην οποία εφαρμόζεται ο συντελεστής κατανομής που καθορίζεται στο παράρτημα του παρόντος κανονισμού.
   2.   Η συνολική διαθέσιμη ποσότητα για την επόμενη υποπερίοδο στο πλαίσιο των ποσοστώσεων με αύξοντα αριθμό 09.4127 – 09.4128 – 09.4129 – 09.4130 – 09.4148 – 09.4112 – 09.4116 – 09.4117 – 09.4118 – 09.4119 – 09.4166 οι οποίες αναφέρονται στον εκτελεστικό κανονισμό (ΕΕ) αριθ. 1273/2011, καθορίζεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Ιουλίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 238 της 1.9.2006, σ. 13.

      (3)  ΕΕ L 325 της 8.12.2011, σ. 6.

      ΠΑΡΑΡΤΗΜΑ

         Ποσότητες που κατανέμονται στο πλαίσιο της υποπεριόδου του Ιουλίου του 2012 και διαθέσιμες ποσότητες για την επόμενη υποπερίοδο κατ’ εφαρμογή του εκτελεστικού κανονισμού (ΕΕ) αριθ. 1273/2011

                  α)

                  Ποσόστωση λευκασμένου ή ημιλευκασμένου ρυζιού του κωδικού ΣΟ 1006 30 που προβλέπεται στο άρθρο 1 παράγραφος 1 στοιχείο α) του εκτελεστικού κανονισμού (ΕΕ) αριθ. 1273/2011:

                              Καταγωγή

                              Αύξων αριθμός

                              Συντελεστής κατανομής για την υποπερίοδο του μηνός Ιουλίου του 2012

                              Συνολική διαθέσιμη ποσότητα για την υποπερίοδο του μηνός Σεπτεμβρίου του 2012 (σε kg)

                              ΗΠΑ

                              09.4127

                              — (1)

                              12 327 801

                              Ταϊλάνδη

                              09.4128

                              — (1)

                              1 716 114

                              Αυστραλία

                              09.4129

                              — (1)

                              811 500

                              Άλλες χώρες καταγωγής

                              09.4130

                              — (2)

                              227

                  β)

                  Ποσόστωση αποφλοιωμένου ρυζιού του κωδικού ΣΟ 1006 20 που προβλέπεται στο άρθρο 1 παράγραφος 1 στοιχείο β) του εκτελεστικού κανονισμού (ΕΕ) αριθ. 1273/2011:

                              Καταγωγή

                              Αύξων αριθμός

                              Συντελεστής κατανομής για την υποπερίοδο του μηνός Ιουλίου του 2012

                              Συνολική διαθέσιμη ποσότητα για την υποπερίοδο του μηνός Οκτωβρίου του 2012 (σε kg)

                              Όλες οι χώρες

                              09.4148

                              — (3)

                              1 634 000

                  γ)

                  Ποσόστωση θραυσμάτων ρυζιού του κωδικού ΣΟ 1006 40 00 που προβλέπεται στο άρθρο 1 παράγραφος 1 στοιχείο γ) του εκτελεστικού κανονισμού (ΕΕ) αριθ. 1273/2011:

                              Καταγωγή

                              Αύξων αριθμός

                              Συντελεστής κατανομής για την υποπερίοδο του μηνός Ιουλίου του 2012

                              Ταϊλάνδη

                              09.4149

                              — (4)

                              Αυστραλία

                              09.4150

                              — (5)

                              Γουιάνα

                              09.4152

                              — (5)

                              ΗΠΑ

                              09.4153

                              — (5)

                              Άλλες χώρες καταγωγής

                              09.4154

                              1,470237 %

                  δ)

                  Ποσόστωση λευκασμένου ή ημιλευκασμένου ρυζιού του κωδικού ΣΟ 1006 30 που προβλέπεται στο άρθρο 1 παράγραφος 1 στοιχείο δ) του εκτελεστικού κανονισμού (ΕΕ) αριθ. 1273/2011:

                              Καταγωγή

                              Αύξων αριθμός

                              Συντελεστής κατανομής για την υποπερίοδο του μηνός Ιουλίου του 2012

                              Συνολική διαθέσιμη ποσότητα για την υποπερίοδο του μηνός Σεπτεμβρίου του 2012 (σε kg)

                              Ταϊλάνδη

                              09.4112

                              — (6)

                              76 317

                              ΗΠΑ

                              09.4116

                              — (6)

                              65 072

                              Ινδία

                              09.4117

                              — (6)

                              7 985

                              Πακιστάν

                              09.4118

                              — (6)

                              29 077

                              Άλλες χώρες καταγωγής

                              09.4119

                              — (6)

                              235 183

                              Όλες οι χώρες

                              09.4166

                              0,835139 %

                              0

         (1)  Οι αιτήσεις αφορούν ποσότητες κατώτερες από ή ίσες με τις διαθέσιμες ποσότητες: επομένως, όλες οι αιτήσεις μπορούν να γίνουν αποδεκτές.

         (2)  Δεν υπάρχουν διαθέσιμες ποσότητες για την εν λόγω υποπερίοδο.

         (3)  Δεν εφαρμόζεται ο συντελεστής κατανομής για την εν λόγω υποπερίοδο: δεν διαβιβάστηκε στην Επιτροπή καμία αίτηση πιστοποιητικού.

         (4)  Οι αιτήσεις αφορούν ποσότητες κατώτερες από ή ίσες με τις διαθέσιμες ποσότητες: επομένως, όλες οι αιτήσεις μπορούν να γίνουν αποδεκτές.

         (5)  Δεν εφαρμόζεται ο συντελεστής κατανομής για την εν λόγω υποπερίοδο: δεν διαβιβάστηκε στην Επιτροπή καμία αίτηση πιστοποιητικού.

         (6)  Δεν υπάρχουν διαθέσιμες ποσότητες για την εν λόγω υποπερίοδο.


title: Εκτελεστικός κανονισμός (ΕΕ) αριθ. 199/2014 της Επιτροπής, της 28ης Φεβρουαρίου 2014 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
               4.3.2014

               EL

               Επίσημη Εφημερίδα της Ευρωπαϊκής Ένωσης

               L 62/6

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 199/2014 ΤΗΣ ΕΠΙΤΡΟΠΉΣ

   της 28ης Φεβρουαρίου 2014
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογήν αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο να μπορούν, για ορισμένο χρονικό διάστημα, οι δεσμευτικές δασμολογικές πληροφορίες που εκδίδονται στο πλαίσιο των εν λόγω εμπορευμάτων από τον παρόντα κανονισμό και οι οποίες δεν είναι σύμφωνες με τον παρόντα κανονισμό να συνεχίσουν να αποτελούν αντικείμενο επίκλησης από τον κάτοχό τους, σύμφωνα με το άρθρο 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν συμμορφώνονται με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Φεβρουαρίου 2014.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Προϊόν με μορφή σχηματοποιημένης καμηλοπάρδαλης (ύψους περίπου 36 cm και βάρους περίπου 820 g) που αποτελείται εξωτερικά από μαλακό ύφασμα παραγεμισμένο με διάφορα υλικά. Το κεφάλι είναι παραγεμισμένο με μαλακή υφαντουργική ύλη ενώ το σώμα και τα άκρα περιέχουν γέμισμα χύμα από κεχρί και λεβάντα (τα οποία δεν μπορούν να αποσπαστούν για να χρησιμοποιηθούν ως χωριστό μαξιλάρι).
                  Το προϊόν μπορεί να θερμαίνεται είτε σε φούρνο μικροκυμάτων είτε σε παραδοσιακό φούρνο ή και να ψύχεται σε ψυγείο ή καταψύκτη προκειμένου να χρησιμοποιείται ως μαξιλάρι θέρμανσης ή ψύξης.

                      (1) Βλ. εικόνα.

                  9503 00 41

                  Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, καθώς και από το κείμενο των κωδικών ΣΟ 9503 00 και 9503 00 41.
                  Δεδομένων του σχεδιασμού του και της παρουσίασής του, το προϊόν προορίζεται βασικά για τη ψυχαγωγία παιδιών και ενηλίκων (βλ. επίσης τις Επεξηγηματικές Σημειώσεις του Εναρμονισμένου Συστήματος για το κεφάλαιο 95, Γενικές παρατηρήσεις και για την κλάση 9503, γράμμα (Δ)). Οποιαδήποτε άλλη χρήση που βασίζεται στην ικανότητα θέρμανσης ή ψύξης θεωρείται δευτερεύουσα ως προς τον ψυχαγωγικό του χαρακτήρα. Το προϊόν θεωρείται επομένως παιχνίδι που υπάγεται στην κλάση 9503. Συνεπώς αποκλείεται η κατάταξή του βάσει μιας εκ των συστατικών του υλών (π.χ., ως κεχρί της κλάσης 1008 ή ως άλλο έτοιμο υφαντουργικό είδος της κλάσης 6307).
                  Το προϊόν πρέπει να καταταγεί επομένως, ως παραγεμισμένο παιχνίδι που αναπαριστά ζώο, στον κωδικό ΣΟ 9503 00 41.

         (1)  Η παρούσα εικόνα έχει ενημερωτικό και μόνο σκοπό.


title: Εκτελεστικός κανονισμός (ΕΕ) 2015/168 της Επιτροπής, της 3ης Φεβρουαρίου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               4.2.2015

               EL

               Επίσημη Εφημερίδα της Ευρωπαϊκής Ένωσης

               L 28/42

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/168 ΤΗΣ ΕΠΙΤΡΟΠΉΣ
   της 3ης Φεβρουαρίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3 Φεβρουαρίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  EG

                  344,2

                  IL

                  99,6

                  MA

                  80,2

                  SN

                  316,2

                  TR

                  119,8

                  ZZ

                  192,0

                  0707 00 05

                  TR

                  183,2

                  ZZ

                  183,2

                  0709 91 00

                  EG

                  113,1

                  ZZ

                  113,1

                  0709 93 10

                  EG

                  165,4

                  MA

                  239,0

                  TR

                  236,9

                  ZZ

                  213,8

                  0805 10 20

                  EG

                  49,2

                  IL

                  78,7

                  MA

                  57,6

                  TN

                  54,3

                  TR

                  64,2

                  ZZ

                  60,8

                  0805 20 10

                  IL

                  144,4

                  MA

                  79,6

                  ZZ

                  112,0

                  0805 20 30 , 0805 20 50 , 0805 20 70 , 0805 20 90

                  CN

                  56,6

                  EG

                  83,5

                  IL

                  133,4

                  JM

                  119,0

                  MA

                  114,2

                  TR

                  85,4

                  ZZ

                  98,7

                  0805 50 10

                  TR

                  56,6

                  ZZ

                  56,6

                  0808 10 80

                  BR

                  63,9

                  CL

                  89,9

                  US

                  159,3

                  ZZ

                  104,4

                  0808 30 90

                  CL

                  316,1

                  US

                  130,9

                  ZA

                  86,6

                  ZZ

                  177,9

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/1784 της Επιτροπής, της 30ής Σεπτεμβρίου 2016, για την τροποποίηση του κανονισμού (ΕΟΚ) αριθ. 2568/91 σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και με τις μεθόδους προσδιορισμού

text:
               8.10.2016

               EL

               Επίσημη Εφημερίδα της Ευρωπαϊκής Ένωσης

               L 273/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1784 ΤΗΣ ΕΠΙΤΡΟΠΉΣ
   της 30ής Σεπτεμβρίου 2016
   για την τροποποίηση του κανονισμού (ΕΟΚ) αριθ. 2568/91 σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και με τις μεθόδους προσδιορισμού
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 91 πρώτο εδάφιο στοιχείο δ) και δεύτερο εδάφιο,
   Εκτιμώντας τα ακόλουθα:

               (1)

               Ο κανονισμός (ΕΟΚ) αριθ. 2568/91 της Επιτροπής (2) ορίζει τα χημικά και οργανοληπτικά χαρακτηριστικά των ελαιολάδων και των πυρηνελαίων, καθώς και τις μεθόδους αξιολόγησης των χαρακτηριστικών αυτών. Οι εν λόγω μέθοδοι επικαιροποιούνται τακτικά με συνεκτίμηση της γνωμοδότησης των χημικών εμπειρογνωμόνων και σε συμφωνία με τις εργασίες που πραγματοποιήθηκαν στο πλαίσιο του Διεθνούς Συμβουλίου Ελαιολάδου (ΔΣΕ).

               (2)

               Προκειμένου να διασφαλιστεί η εφαρμογή σε ενωσιακό επίπεδο των πιο πρόσφατων διεθνών προτύπων του ΔΣΕ, θα πρέπει να επικαιροποιηθεί η μέθοδος προσδιορισμού του αριθμού υπεροξειδίων που προβλέπεται στον κανονισμό (ΕΟΚ) αριθ. 2568/91.

               (3)

               Συνεπώς, ο κανονισμός (ΕΟΚ) αριθ. 2568/91 θα πρέπει να τροποποιηθεί αναλόγως.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα III του κανονισμού (ΕΚ) αριθ. 2568/91 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Σεπτεμβρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  Κανονισμός (ΕΟΚ) αριθ. 2568/91 της Επιτροπής, της 11ης Ιουλίου 1991, σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και με τις μεθόδους προσδιορισμού (ΕΕ L 248 της 5.9.1991, σ. 1).

      ΠΑΡΑΡΤΗΜΑ

            «ΠΑΡΑΡΤΗΜΑ III

               ΠΡΟΣΔΙΟΡΙΣΜΟΣ ΤΟΥ ΑΡΙΘΜΟΥ ΥΠΕΡΟΞΕΙΔΙΩΝ

            1.   Πεδίο εφαρμογής

            Το παρόν παράρτημα περιγράφει μια μέθοδο για τον προσδιορισμό του αριθμού υπεροξειδίων των ζωικών και φυτικών ελαίων και λιπών.
            2.   Ορισμός

            Ο αριθμός υπεροξειδίων εκφράζει την ποσότητα αυτών των ουσιών στο δείγμα, εκφραζόμενη σε χιλιοστοϊσοδύναμα ενεργού οξυγόνου ανά χιλιόγραμμο, που οξειδώνουν το ιωδιούχο κάλιο υπό τις συνθήκες λειτουργίας που περιγράφονται.
            3.   Βασική αρχή

            Επεξεργασία του δείγματος δοκιμής, σε διάλυμα σε οξικό οξύ και χλωροφόρμιο, με διάλυμα ιωδιούχου καλίου. Τιτλοδότηση του ιωδίου που ελευθερώθηκε με τυποποιημένο διάλυμα θειοθειικού νατρίου.
            4.   Εξοπλισμός

            Όλος ο εξοπλισμός που χρησιμοποιείται πρέπει να είναι απαλλαγμένος από αναγωγικές ή οξειδωτικές ουσίες.

                  Σημείωση 1:

               Να μην λιπαίνονται οι εσμυρισμένες επιφάνειες.

                        4.1.

                        Γυάλινο scoop των 3 ml.

                        4.2.

                        Φιάλες με λαιμό εσμυρισμένης υάλου και πώματα, χωρητικότητας περίπου 250 ml, οι οποίες προηγουμένως έχουν ξηρανθεί και στις οποίες έχει διαβιβασθεί αδρανές αέριο (άζωτο ή, προτιμότερα, διοξείδιο του άνθρακα).

                        4.3.

                        Προχοΐδα των 5 ml, 10 ml ή 25 ml, βαθμονομημένη ανά τουλάχιστον 0,05 ml, κατά προτίμηση, με αυτόματη μηδενική προσαρμογή ή ισοδύναμη αυτόματη προχοΐδα

                        4.4.

                        Αναλυτικός ζυγός.

                  5.   Αντιδραστήρια

                        5.1.

                        Χλωροφόρμιο, αναλυτικής καθαρότητος, απαλλαγμένο οξυγόνου με διοχέτευση υπό πίεση, μέσα από αυτό, ρεύματος καθαρού, ξηρού αδρανούς αερίου.

                        5.2.

                        Παγόμορφο οξικό οξύ, αναλυτικής καθαρότητος, απαλλαγμένο οξυγόνου με διοχέτευση υπό πίεση, μέσα από αυτό, ρεύματος καθαρού, ξηρού αδρανούς αερίου.

                        5.3.

                        Ιωδιούχο κάλιο, κορεσμένο υδατικό διάλυμα, πρόσφατα παρασκευασμένο, απαλλαγμένο από ιώδιο και ιωδικά. Διαλύονται περίπου 14 g ιωδιούχου καλίου σε 10 ml νερού θερμοκρασίας δωματίου.

                        5.4.

                        Θειοθειικό νάτριο, 0,01 mol/l (ισοδύναμο 0,01 Ν) ακριβώς τυποποιημένο υδατικό διάλυμα, αμέσως πριν από τη χρήση.
                        Παρασκευάζεται καθημερινώς διάλυμα θειοθειικού νατρίου 0,01 mol/l από τυποποιημένο διάλυμα 0,1 mol/l θειοθειικού νατρίου πριν από τη χρήση ή καθορίζεται η ακριβής μοριακότητα. Όπως δείχνει η πείρα, η σταθερότητα είναι περιορισμένη και εξαρτάται από την τιμή του pH και την περιεκτικότητα σε ελεύθερο διοξείδιο του άνθρακα. Χρήση μόνο φρεσκοβρασμένου νερού για την αραίωση, που ενδεχομένως πληρούται με άζωτο.
                        Συνιστάται η ακόλουθη διαδικασία για τον προσδιορισμό της ακριβούς μοριακότητας του διαλύματος θειοθειικού νατρίου:
                        Ζυγίζονται, με ακρίβεια 0,001 g, 0,27 g έως 0,33 g ιωδικού καλίου (mKIO3) σε ογκομετρική φιάλη (των 250 ml ή 500 ml), προστίθεται φρεσκοβρασμένο νερό μέχρι τη χαραγή (V2) και το διάλυμα ψύχεται σε θερμοκρασία δωματίου. Με τη βοήθεια σιφωνίου,μεταφέρονται 5 ml ή 10 ml αυτού του διαλύματος ιωδικού καλίου (V1) σε φιάλη Erlenmeyer των 250 ml. Προστίθενται 60 ml φρεσκοβρασμένου νερού, 5 ml διαλύματος υδροχλωρικού οξέος 4 mol/l και 25 mg έως 50 mg ιωδιούχου καλίου ή 0,5 ml του κορεσμένου διαλύματος ιωδιούχου καλίου. Το διάλυμα τιτλοδοτείται με θειοθειικό νάτριο (V3) για να προσδιοριστεί η ακριβής μοριακότητα του διαλύματος θειοθειικού νατρίου.

                        όπου:

                                    mKIO3 είναι η μάζα του ιωδικού καλίου, σε γραμμάρια

                                    V1 είναι ο όγκος του διαλύματος ιωδικού καλίου, σε χιλιοστόλιτρα (5 ml ή 10 ml)

                                    V2 είναι ο συνολικός όγκος του διαλύματος ιωδικού καλίου, σε χιλιοστόλιτρα (250 ml ή 500 ml)

                                    V3 είναι ο όγκος του διαλύματος θειοθειικού νατρίου, σε χιλιοστόλιτρα

                                    mKIO3 είναι η καθαρότητα του ιωδικού καλίου, σε g/100 g.

                                    mKIO3 είναι η μοριακή μάζα του ιωδικού καλίου, (214 g/mol)

                                    T είναι η ακριβής μοριακότητα του διαλύματος θειοθειικού νατρίου (mol/l).

                        5.5.

                        Διάλυμα αμύλου, 10 g/l υδατική διασπορά, πρόσφατα παρασκευασμένο από φυσικό διαλυτό άμυλο. Μπορούν επίσης να χρησιμοποιηθούν ισοδύναμα αντιδραστήρια.

                  6.   Δείγμα

            Να ληφθεί μέριμνα για την παραλαβή και διατήρηση του δείγματος μακριά από φώς, θερμότητα και σε εντελώς γεμάτα γυάλινα δοχεία, ερμητικά σφραγισμένα με πώματα, από αδιαφανές γυαλί ή φελλό.
            7.   Διαδικασία

            Η δοκιμή πρέπει να διεξάγεται σε διάχυτο φως ημέρας ή σε τεχνητό φωτισμό. Ζυγίζεται σε γυάλινο κουτάλι (4.1) ή, αν αυτό δεν είναι δυνατόν, σε φιάλη (4.2) με ακρίβεια 0,001 g, μάζα του δείγματος σύμφωνα με τον ακόλουθο πίνακα, ανάλογα με τον αναμενόμενο αριθμό υπεροξειδίων:

                        Αναμενόμενος αριθμός υπεροξειδίων
                        (meq)

                        Βάρος του δείγματος δοκιμής
                        (g)

                        0 έως 12

                        5,0 έως 2,0

                        12 έως 20

                        2,0 έως 1,2

                        20 έως 30

                        1,2 έως 0,8

                        30 έως 50

                        0,8 έως 0,5

                        50 έως 90

                        0,5 έως 0,3

                  Αποπωματίζεται μία φιάλη (4.2) και εισάγεται το γυάλινο κουτάλι που περιέχει την ποσότητα του δείγματος. Προστίθενται 10 ml χλωροφορμίου (5.1). Διαλύεται το δείγμα γρήγορα με ανάδευση. Προστίθενται 15 ml οξικού οξέος (5.2), κατόπιν 1 ml διαλύματος ιωδιούχου καλίου (5.3). Πωματίζεται γρήγορα, το σύνολο αναδεύεται επί ένα λεπτό, και αφήνεται για πέντε λεπτά ακριβώς μακριά από το φως σε θερμοκρασία από 15 έως 25 °C.
            Προστίθενται περίπου 75 ml απεσταγμένου νερού. Το ιώδιο που ελευθερώνεται τιτλοδοτείται με το διάλυμα θειοθειικού νατρίου (5.4) με ζωηρή ανάδευση, χρησιμοποιώντας διάλυμα αμύλου ως δείκτη (5.5).
            Εκτελούνται δύο μετρήσεις ανά δείγμα.
            Διενεργείται συγχρόνως τυφλή δοκιμή. Εάν το αποτέλεσμα της τυφλής δοκιμής ξεπερνά τα 0,05 ml διαλύματος 0,01 N θειοθειικού νατρίου (5.4), αντικαθίστανται τα αντιδραστήρια.
            8.   Έκφραση των αποτελεσμάτων

            Ο αριθμός υπεροξειδίων (PV), εκφραζόμενος σε χιλιοστοϊσοδύναμα ενεργού οξυγόνου ανά kg, δίνεται από τον τύπο:

            όπου:

                        V

                        =

                        ο αριθμός των ml του τυποποιημένου διαλύματος θειοθειικού νατρίου (5.4) που χρησιμοποιείται για τη δοκιμή, διορθωμένος για να ληφθεί υπόψη η τυφλή δοκιμή.

                        T

                        =

                        η ακριβής μοριακότητα του διαλύματος θειοθειικού νατρίου (5.4) σε mol/l.

                        m

                        =

                        το βάρος της παρτίδας δοκιμής, σε g,

                  Ως αποτέλεσμα λαμβάνεται ο αριθμητικός μέσος όρος των δύο προσδιορισμών.
            Αναφέρεται το αποτέλεσμα του προσδιορισμού με ένα δεκαδικό ψηφίο.»


title: Εκτελεστικός κανονισμός (ΕΕ) 2017/1375 της Επιτροπής, της 25ης Ιουλίου 2017, για την τροποποίηση του εκτελεστικού κανονισμού (ΕΕ) αριθ. 1191/2014 για τον καθορισμό του μορφότυπου και των μέσων για την υποβολή της έκθεσης που αναφέρεται στο άρθρο 19 του κανονισμού (ΕΕ) αριθ. 517/2014 του Ευρωπαϊκού Κοινοβουλίου και του Συμβουλίου για τα φθοριούχα αέρια του θερμοκηπίου

text:
                  26.7.2017

                  EL

                  Επίσημη Εφημερίδα της Ευρωπαϊκής Ένωσης

                  L 194/4

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1375 ΤΗΣ ΕΠΙΤΡΟΠΉΣ
      της 25ης Ιουλίου 2017
      για την τροποποίηση του εκτελεστικού κανονισμού (ΕΕ) αριθ. 1191/2014 για τον καθορισμό του μορφότυπου και των μέσων για την υποβολή της έκθεσης που αναφέρεται στο άρθρο 19 του κανονισμού (ΕΕ) αριθ. 517/2014 του Ευρωπαϊκού Κοινοβουλίου και του Συμβουλίου για τα φθοριούχα αέρια του θερμοκηπίου
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 517/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τα φθοριούχα αέρια του θερμοκηπίου και για την κατάργηση του κανονισμού (ΕΚ) αριθ. 842/2006 (1), και ιδίως το άρθρο 19 παράγραφος 7,
      Εκτιμώντας τα ακόλουθα:

                  (1)

                  Ο εκτελεστικός κανονισμός (ΕΕ) αριθ. 1191/2014 της Επιτροπής (2) καθορίζει τον τρόπο υποβολής στοιχείων σύμφωνα με το άρθρο 19 του κανονισμού (ΕΕ) αριθ. 517/2014, σχετικά με τη χρήση ορισμένων φθοριούχων αερίων του θερμοκηπίου ως πρώτης ύλης ή σε περιπτώσεις που προϊόντα ή εξοπλισμός που περιέχουν τα αέρια αυτά διατίθενται στην αγορά από παραγωγούς, εισαγωγείς και εξαγωγείς των εν λόγω αερίων και από επιχειρήσεις που καταστρέφουν τα εν λόγω αέρια.

                  (2)

                  Για να καταστεί δυνατή η αποτελεσματική παρακολούθηση της συμμόρφωσης με τις υποχρεώσεις υποβολής εκθέσεων που προβλέπονται στο άρθρο 19 του κανονισμού (ΕΕ) αριθ. 517/2014, οι επιχειρήσεις θα πρέπει να υποχρεούνται να καταχωρίζουν τη χρήση του εργαλείου ηλεκτρονικής υποβολής εκθέσεων που αναφέρεται στο άρθρο 1 του εκτελεστικού κανονισμού (ΕΕ) αριθ. 1191/2014 πριν από τη διενέργεια των σχετικών δραστηριοτήτων. Αυτό θα επιτρέψει στις αρμόδιες αρχές των κρατών μελών να επιβεβαιώσουν κατά τον χρόνο της εισαγωγής, εξαγωγής ή άλλης σχετικής δραστηριότητας κατά πόσον μια επιχείρηση θα υπόκειται σε επαλήθευση συμμόρφωσης, με βάση την έκθεση που υποβάλλει σύμφωνα με το άρθρο 19 του κανονισμού (ΕΕ) αριθ. 517/2014.

                  (3)

                  Το παράρτημα του κανονισμού εκτελεστικού (ΕΕ) αριθ. 1191/2014 θα πρέπει να τροποποιηθεί όσον αφορά τη διάρθρωση των απαιτούμενων πληροφοριών σχετικά με ορισμένα χαρακτηριστικά των υδροφθορανθράκων (HFC), προκειμένου να ευθυγραμμιστεί με τον μορφότυπο υποβολής εκθέσεων που χρησιμοποιούν τα μέρη του πρωτοκόλλου του Μόντρεαλ σχετικά με τις ουσίες που καταστρέφουν τη στιβάδα του όζοντος της σύμβασης της Βιέννης για την προστασία της στιβάδας του όζοντος (3) («Πρωτόκολλο του Μόντρεαλ»). Αυτό θα δώσει τη δυνατότητα στην Ένωση να συμμορφωθεί με τις υποχρεώσεις υποβολής εκθέσεων που υπέχει βάσει του πρωτοκόλλου του Μόντρεαλ. Για τον ίδιο λόγο, θα πρέπει επίσης να απαιτείται η καταχώριση, από το 2020, των στοιχείων σχετικά με τον προορισμό των εξαγωγών και την προέλευση των εισαγωγών, γεγονός που θα παράσχει επαρκή χρόνο για την προσαρμογή του εργαλείου ηλεκτρονικής υποβολής εκθέσεων.

                  (4)

                  Πρόσθετες διαφοροποιήσεις και παρατηρήσεις θα πρέπει να προστεθούν στο τμήμα 2, ώστε να αντικατοπτρίζεται η πρακτική της υποβολής εκθέσεων που αναπτύσσεται κατά τη διάρκεια των πρώτων δύο κύκλων υποβολής εκθέσεων, και η περιγραφή στο τμήμα 12 θα πρέπει να αποσαφηνιστεί, προκειμένου να αποφεύγονται οι παρερμηνείες που σημειώθηκαν από επιχειρήσεις που υπέβαλαν εκθέσεις.

                  (5)

                  Με τον εκτελεστικό κανονισμό (ΕΕ) 2016/879 της Επιτροπής (4) θεσπίστηκε το ηλεκτρονικό μητρώο σε σχέση με τις ποσοστώσεις για τη διάθεση υδροφθορανθράκων στην αγορά, στο οποίο καταγράφονται όλα τα συναφή στοιχεία σχετικά με τις εξουσιοδοτήσεις που αναφέρονται στο άρθρο 18 παράγραφος 2 του κανονισμού (ΕΕ) αριθ. 517/2014. Ως εκ τούτου, ο αντίστοιχος μορφότυπος υποβολής εκθέσεων που παρατίθεται στο τμήμα 13 του παραρτήματος του κανονισμού (ΕΕ) αριθ. 1191/2014 είναι άνευ αντικειμένου και θα πρέπει να διαγραφεί.

                  (6)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συστάθηκε βάσει του άρθρου 24 παράγραφος 1 του κανονισμού (ΕΕ) αριθ. 517/2014,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Ο εκτελεστικός κανονισμός (ΕΕ) αριθ. 1191/2014 τροποποιείται ως εξής:

                  1)

                  Το άρθρο 1 αντικαθίσταται από το ακόλουθο κείμενο:
                  «Άρθρο 1
                  1.   Οι εκθέσεις που απαιτούνται σύμφωνα με το άρθρο 19 του κανονισμού (ΕΕ) αριθ. 517/2014 υποβάλλονται ηλεκτρονικά, χρησιμοποιώντας το εργαλείο υποβολής εκθέσεων με βάση τον μορφότυπο που παρατίθεται στο παράρτημα του παρόντος κανονισμού· το εργαλείο αυτό είναι διαθέσιμο στον δικτυακό τόπο της Επιτροπής για τον σκοπό αυτό.
                  2.   Πριν από την εκτέλεση των δραστηριοτήτων που πρέπει να υποβάλλονται σύμφωνα με το άρθρο 19 του κανονισμού (ΕΕ) αριθ. 517/2014, κάθε επιχείρηση εγγράφεται στον δικτυακό τόπο της Επιτροπής για τη χρήση του εργαλείου ηλεκτρονικής υποβολής πληροφοριών.».

                  2)

                  Το παράρτημα τροποποιείται σύμφωνα με το παράρτημα του παρόντος κανονισμού.

            Άρθρο 2
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 25 Ιουλίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 150 της 20.5.2014, σ. 195.

         (2)  Εκτελεστικός κανονισμός (ΕΕ) αριθ. 1191/2014 της Επιτροπής, της 30ής Οκτωβρίου 2014, για τον καθορισμό του μορφοτύπου και των μέσων για την υποβολή της έκθεσης που αναφέρεται στο άρθρο 19 του κανονισμού (ΕΕ) αριθ. 517/2014 του Ευρωπαϊκού Κοινοβουλίου και του Συμβουλίου για τα φθοριούχα αέρια του θερμοκηπίου (ΕΕ L 318 της 5.11.2014, σ. 5).

         (3)  Απόφαση 88/540/ΕΟΚ του Συμβουλίου, της 14ης Οκτωβρίου 1988, για τη σύναψη της σύμβασης της Βιέννης για την προστασία της στιβάδας του όζοντος και του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος (ΕΕ L 297 της 31.10.1988, σ. 8).

         (4)  Εκτελεστικός κανονισμός (ΕΕ) 2016/879 της Επιτροπής, της 2ας Ιουνίου 2016, για τη θέσπιση, σύμφωνα με τον κανονισμό (ΕΕ) αριθ. 517/2014 του Ευρωπαϊκού Κοινοβουλίου και του Συμβουλίου, των λεπτομερών διατυπώσεων που αφορούν τη δήλωση συμμόρφωσης κατά τη διάθεση στην αγορά εξοπλισμού ψύξης, κλιματισμού και αντλιών θερμότητας που περιέχει υδροφθοράνθρακες, καθώς και την πιστοποίησή της από ανεξάρτητο ελεγκτή (ΕΕ L 146 της 3.6.2016, σ. 1).

         ΠΑΡΑΡΤΗΜΑ
         Το παράρτημα του εκτελεστικού κανονισμού (ΕΕ) αριθ. 1191/2014 τροποποιείται ως εξής:

                     1.

                     Ο πίνακας του τμήματος 1 αντικαθίσταται από τον ακόλουθο πίνακα:

                                    «ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                                    ΣΧΟΛΙΑ

                                 1A

                                 Συνολική ποσότητα παραγωγής από εγκαταστάσεις στην Ένωση

                                 1B

                                             —

                                             ποσότητα της παραγωγής από εγκαταστάσεις στην Ένωση που αποτελείται από ανακτημένα υποπροϊόντα ή ανεπιθύμητα προϊόντα όπου τα εν λόγω υποπροϊόντα ή προϊόντα έχουν καταστραφεί στις εγκαταστάσεις πριν από τη διάθεση στην αγορά

                                 Οι εκθέσεις από τους παραγωγούς που πραγματοποιούν την καταστροφή, όσον αφορά τις συνολικές ποσότητες που έχουν καταστραφεί, πρέπει να υποβάλλονται στο τμήμα υποβολής εκθέσεων 8

                                 1Γ

                                             —

                                             ποσότητα της παραγωγής από εγκαταστάσεις στην Ένωση που αποτελείται από ανακτημένα υποπροϊόντα ή ανεπιθύμητα προϊόντα όπου τα εν λόγω υποπροϊόντα ή προϊόντα έχουν δοθεί σε άλλες εγκαταστάσεις προς καταστροφή και δεν έχουν προηγουμένως διατεθεί στην αγορά

                                 Ταυτοποιείται η επιχείρηση που πραγματοποιεί την καταστροφή

                                 1Γ_α

                                 Ποσότητα υδροφθορανθράκων που παράγονται για χρήση ως πρώτη ύλη εντός της Ένωσης

                                 1Γ_β

                                 Ποσότητα υδροφθορανθράκων που παράγονται για χρήσεις εντός της Ένωσης οι οποίες εξαιρούνται δυνάμει του πρωτοκόλλου του Μόντρεαλ

                                 Προσδιορίζεται ο τύπος εξαιρούμενης χρήσης

                                    ΑΥΤΟΜΑΤΑ ΥΠΟΛΟΓΙΖΟΜΕΝΕΣ ΠΟΣΟΤΗΤΕΣ

                                 1Δ

                                 Συνολική ποσότητα των ίδιων προϊόντων που καταστρέφονται και που δεν έχουν προηγουμένως διατεθεί στην αγορά

                                 1Δ = 1B + 1Γ

                                 1E

                                 Παραγωγή που διατίθεται προς πώληση

                                 1E = 1A – 1Δ»

                     2.

                     Το τμήμα 2 τροποποιείται ως εξής:

                                 α)

                                 στο δεύτερο εδάφιο, προστίθεται η ακόλουθη πρόταση:
                                 «Για πρώτη φορά για την έκθεση που υποβάλλεται σχετικά με τις δραστηριότητες εντός του 2019, οι ποσότητες των υδροφθορανθράκων δηλώνονται ξεχωριστά για κάθε χώρα καταγωγής, εκτός από τις περιπτώσεις όπου αναφέρεται διαφορετικά στον πίνακα που ακολουθεί.»·

                                 β)

                                 ο πίνακας αντικαθίσταται από τον ακόλουθο πίνακα:

                                                «ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                                                ΣΧΟΛΙΑ

                                             2 A

                                             Ποσότητα που εισάγεται στην Ένωση

                                             2 B

                                             Ποσότητα που εισάγεται στην Ένωση από την επιχείρηση που υποβάλλει έκθεση, η οποία δεν έχει τεθεί σε ελεύθερη κυκλοφορία και έχει επανεξαχθεί ως περιεχόμενη σε προϊόντα ή εξοπλισμό, από την επιχείρηση που υποβάλλει έκθεση

                                             Η δήλωση των υδροφθορανθράκων ανά χώρα καταγωγής δεν είναι αναγκαία.
                                             Χύδην αέρια που εισάγονται για τελειοποίηση προς επανεξαγωγή, τοποθετούνται σε προϊόντα ή εξοπλισμό και, στη συνέχεια, επανεξάγονται.
                                             Όταν η επανεξαγωγή σε προϊόντα ή εξοπλισμό (τμήμα 2B) δεν πραγματοποιείται κατά το ίδιο ημερολογιακό έτος με την εισαγωγή, οι ποσότητες που αναφέρονται στο τμήμα 2Β μπορεί να περιλαμβάνουν επανεξαγωγές σε προϊόντα ή εξοπλισμό αποθεμάτων της 1ης Ιανουαρίου που δεν διατίθεται στην αγορά της Ένωσης, όπως αναφέρεται στο τμήμα 4Γ
                                             Χύδην εξαγωγές φυσικού αερίου δηλώνονται μόνο στο τμήμα 3

                                             2Γ

                                             Ποσότητα υδροφθορανθράκων που χρησιμοποιούνται, ανακυκλώνονται ή αποτελούν αντικείμενο ποιοτικής αποκατάστασης

                                             2Δ

                                             Ποσότητα αμεταχείριστων υδροφθορανθράκων που εισάγονται για χρήση ως πρώτη ύλη

                                             2E

                                             Ποσότητα αμεταχείριστων υδροφθορανθράκων που εισάγονται για χρήσεις που εξαιρούνται δυνάμει του πρωτοκόλλου του Μόντρεαλ

                                             Προσδιορίζεται ο τύπος εξαιρούμενης χρήσης»

                     3.

                     Το τμήμα 3 τροποποιείται ως εξής:

                                 α)

                                 στο δεύτερο εδάφιο, προστίθεται η ακόλουθη πρόταση:
                                 «Για πρώτη φορά για την έκθεση που υποβάλλεται σχετικά με τις δραστηριότητες εντός του 2019, οι ποσότητες των υδροφθορανθράκων δηλώνονται ξεχωριστά για κάθε χώρα προορισμού, εκτός από τις περιπτώσεις όπου αναφέρεται διαφορετικά στον πίνακα που ακολουθεί.»·

                                 β)

                                 ο πίνακας αντικαθίσταται από τον ακόλουθο πίνακα:

                                                «ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                                                ΣΧΟΛΙΑ

                                             3A

                                             Συνολική ποσότητα που εξάγεται από την Ένωση

                                             3B

                                             Εξαχθείσες ποσότητες από ίδια παραγωγή ή εισαγωγή

                                             Η έκθεση ανά χώρα προορισμού δεν είναι αναγκαία

                                                ΑΥΤΟΜΑΤΑ ΥΠΟΛΟΓΙΖΟΜΕΝΕΣ ΠΟΣΟΤΗΤΕΣ

                                             3Γ

                                             Εξαχθείσες ποσότητες που αγοράστηκαν από άλλες επιχειρήσεις εντός της Ένωσης

                                             3Γ = 3A – 3B

                                                ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                                             3Δ

                                             Ποσότητα που εξάγεται για ανακύκλωση

                                             Η έκθεση ανά χώρα προορισμού δεν είναι αναγκαία

                                             3E

                                             Ποσότητα που εξάγεται για ποιοτική αποκατάσταση

                                             Η έκθεση ανά χώρα προορισμού δεν είναι αναγκαία

                                             3ΣΤ

                                             Ποσότητα που εξάγεται για καταστροφή

                                             Η έκθεση ανά χώρα προορισμού δεν είναι αναγκαία

                                             3Ζ

                                             Ποσότητα εξαγόμενων υδροφθορανθράκων που χρησιμοποιούνται, ανακυκλώνονται ή αποτελούν αντικείμενο ποιοτικής αποκατάστασης

                                             3H

                                             Ποσότητα αμεταχείριστων υδροφθορανθράκων που εξάγονται για χρήση ως πρώτη ύλη

                                             3Θ

                                             Ποσότητα αμεταχείριστων υδροφθορανθράκων που εξάγονται για χρήσεις που εξαιρούνται δυνάμει του πρωτοκόλλου του Μόντρεαλ

                                             Προσδιορίζεται ο τύπος εξαιρούμενης χρήσης»

                     4.

                     Στο τμήμα 4, η σειρά που αναφέρεται στο 4ΙΓ του πίνακα αντικαθίσταται από το ακόλουθο κείμενο:

                                 «4ΙΓ

                                 Συνολική ποσότητα που διατέθηκε πραγματικά στην αγορά

                                 4ΙΓ = 1E + 2A – 2B – 3B + 4Γ – 4H»

                     5.

                     Ο πίνακας του τμήματος 12 αντικαθίσταται από τον ακόλουθο πίνακα:

                                    «ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                                    ΣΧΟΛΙΑ

                                 12A

                                 Ποσότητα υδροφθορανθράκων που περιέχει ο εισαγόμενος εξοπλισμός, ο οποίος αποδεσμεύτηκε από τον τελωνειακό έλεγχο για ελεύθερη κυκλοφορία στην Ένωση, για τον οποίο οι υδροφθοράνθρακες είχαν προηγουμένως εξαχθεί από την Ένωση και είχαν υποβληθεί στους περιορισμούς της ποσόστωσης υδροφθοράνθρακα για διάθεση στην αγορά της Ένωσης

                                 Προσδιορίζεται/-ονται η/οι επιχείρηση/-ήσεις εξαγωγής υδροφθορανθράκων και το/τα έτος/-η εξαγωγής.
                                 Διευκρινίζεται/-ονται η/οι επιχείρηση/-εις που έχει/-ουν διαθέσει τους υδροφθοράνθρακες στην αγορά της Ένωσης για πρώτη φορά και το/τα έτος/-η της διάθεσης στην αγορά.»

                     6.

                     Το τμήμα 13 διαγράφεται.


title: Εκτελεστικός κανονισμός (ΕΕ) αριθ. 601/2011 της Επιτροπής, της 21ης Ιουνίου 2011 , σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΕ) αριθ. 867/2010 για την περίοδο 2010/11

text:
               22.6.2011

               EL

               Επίσημη Εφημερίδα της Ευρωπαϊκής Ένωσης

               L 162/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 601/2011 ΤΗΣ ΕΠΙΤΡΟΠΉΣ
   της 21ης Ιουνίου 2011
   σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΕ) αριθ. 867/2010 για την περίοδο 2010/11
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση,
   Εκτιμώντας τα ακόλουθα:

               (1)

               Οι αντιπροσωπευτικές τιμές και τα ποσά των πρόσθετων δασμών που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2010/11 καθορίστηκαν στον κανονισμό (ΕΕ) αριθ. 867/2010 της Επιτροπής (3). Οι εν λόγω τιμές και δασμοί τροποποιήθηκαν τελευταία με τον εκτελεστικό κανονισμό (ΕΕ) αριθ. 587/2011 της Επιτροπής (4).

               (2)

               Τα στοιχεία που έχει στη διάθεσή της, επί του παρόντος, η Επιτροπή οδηγούν στην τροποποίηση των εν λόγω ποσών, σύμφωνα με τους κανόνες και τις λεπτομέρειες που προβλέπονται στον κανονισμό (ΕΚ) αριθ. 951/2006,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον κανονισμό (ΕΕ) αριθ. 867/2010 για την περίοδο 2010/11, τροποποιούνται και αναγράφονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 22 Ιουνίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Ιουνίου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 178 της 1.7.2006, σ. 24.

      (3)  ΕΕ L 259 της 1.10.2010, σ. 3.

      (4)  ΕΕ L 160 της 18.6.2011, σ. 82.

      ΠΑΡΑΡΤΗΜΑ

         Αντιπροσωπευτικές τιμές και πρόσθετοι εισαγωγικοί δασμοί για τη λευκή ζάχαρη, την ακατέργαστη ζάχαρη και τα προϊόντα του κωδικού ΣΟ 1702 90 95 που εφαρμόζονται από τις 22 Ιουνίου 2011

                  (EUR)

                  Κωδικός ΣΟ

                  Ποσό της αντιπροσωπευτικής τιμής για 100 kg καθαρού βάρους του εν λόγω προϊόντος

                  Ποσό του πρόσθετου δασμού για 100 kg καθαρού βάρους του εν λόγω προϊόντος

                  1701 11 10 (1)

                  49,62

                  0,00

                  1701 11 90 (1)

                  49,62

                  0,02

                  1701 12 10 (1)

                  49,62

                  0,00

                  1701 12 90 (1)

                  49,62

                  0,00

                  1701 91 00 (2)

                  51,93

                  1,89

                  1701 99 10 (2)

                  51,93

                  0,00

                  1701 99 90 (2)

                  51,93

                  0,00

                  1702 90 95 (3)

                  0,52

                  0,21

         (1)  Καθορισμός για τον ποιοτικό τύπο όπως ορίζεται στο παράρτημα IV σημείο III του κανονισμού (ΕΚ) αριθ. 1234/2007.

         (2)  Καθορισμός για τον ποιοτικό τύπο όπως ορίζεται στο παράρτημα IV σημείο II του κανονισμού (ΕΚ) αριθ. 1234/2007.

         (3)  Καθορισμός ανά 1 % περιεκτικότητας σε σακχαρόζη.


title: Εκτελεστικός κανονισμός (ΕΕ) αριθ. 1358/2014 της Επιτροπής, της 18ης Δεκεμβρίου 2014 , για την τροποποίηση του κανονισμού (ΕΚ) αριθ. 889/2008 σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου όσον αφορά την καταγωγή των ζώων βιολογικής υδατοκαλλιέργειας, τις ζωοτεχνικές πρακτικές υδατοκαλλιέργειας, τις ζωοτροφές για τα ζώα βιολογικής υδατοκαλλιέργειας και τα προϊόντα και τις ουσίες των οποίων η χρήση επιτρέπεται στη βιολογική υδατοκαλλιέργεια  Κείμενο που παρουσιάζει ενδιαφέρον για τον ΕΟΧ

text:
               19.12.2014

               EL

               Επίσημη Εφημερίδα της Ευρωπαϊκής Ένωσης

               L 365/97

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1358/2014 ΤΗΣ ΕΠΙΤΡΟΠΉΣ
   της 18ης Δεκεμβρίου 2014
   για την τροποποίηση του κανονισμού (ΕΚ) αριθ. 889/2008 σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου όσον αφορά την καταγωγή των ζώων βιολογικής υδατοκαλλιέργειας, τις ζωοτεχνικές πρακτικές υδατοκαλλιέργειας, τις ζωοτροφές για τα ζώα βιολογικής υδατοκαλλιέργειας και τα προϊόντα και τις ουσίες των οποίων η χρήση επιτρέπεται στη βιολογική υδατοκαλλιέργεια
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (1), και ιδίως το άρθρο 13 παράγραφος 3, το άρθρο 15 παράγραφος 2 και το άρθρο 16 παράγραφος 1,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 834/2007 θεσπίζει βασικές απαιτήσεις για τη βιολογική παραγωγή φυκιών και ζώων υδατοκαλλιέργειας. Οι λεπτομερείς κανόνες για την εφαρμογή των εν λόγω απαιτήσεων καθορίζονται στον κανονισμό (ΕΚ) αριθ. 889/2008 της Επιτροπής (2).

               (2)

               Κατά την περίοδο μεταξύ Νοεμβρίου 2012 και Απριλίου 2013, ορισμένα κράτη μέλη αιτήθηκαν την αναθεώρηση των κανόνων σχετικά με τα προϊόντα, τις ουσίες, τις πηγές ζωοτροφών και τις τεχνικές που επιτρέπεται να χρησιμοποιούνται στη βιολογική υδατοκαλλιέργεια. Τα αιτήματα αυτά αξιολογήθηκαν από την ομάδα εμπειρογνωμόνων για την παροχή τεχνικών συμβουλών σχετικά με τη βιολογική παραγωγή (EGTOP), που έχει συσταθεί με την απόφαση 2009/427/ΕΚ της Επιτροπής (3). Λαμβάνοντας υπόψη τη γνώμη της EGTOP, η Επιτροπή έχει αναγνωρίσει την ανάγκη για επικαιροποίηση και ενοποίηση των ισχυόντων κανόνων για την εφαρμογή των απαιτήσεων για τη βιολογική παραγωγή φυκιών και ζώων υδατοκαλλιέργειας.

               (3)

               Σύμφωνα με το άρθρο 15 παράγραφος 1 στοιχείο α) σημείο ii) του κανονισμού (ΕΚ) αριθ. 834/2007, επιτρέπεται να εισάγονται σε εκμετάλλευση ζώα που δεν έχουν εκτραφεί με βιολογική μέθοδο, υπό ειδικούς όρους, όταν δεν υπάρχουν νεαρά ζώα από βιολογικούς γεννήτορες ή βιολογικές εκμεταλλεύσεις. Ο κανονισμός (ΕΚ) αριθ. 889/2008 καθορίζει τους ειδικούς περιορισμούς όσον αφορά τα άγρια ζώα υδατοκαλλιέργειας, συμπεριλαμβανομένης της συλλογής άγριων ιχθυδίων υδατοκαλλιέργειας. Ορισμένες παραδοσιακές πρακτικές εκτατικής ιχθυοκαλλιέργειας σε υγρότοπους όπως δεξαμενές υφάλμυρων υδάτων, περιοχές στις οποίες εκδηλώνεται παλίρροια και παράκτιες λιμνοθάλασσες, περίκλειστες με αναχώματα, υφίστανται εδώ και αιώνες και είναι πολύτιμες σε όρους πολιτιστικής κληρονομιάς, προστασίας της βιοποικιλότητας και οικονομικής προοπτικής για τις τοπικές κοινότητες. Υπό ορισμένες προϋποθέσεις, οι πρακτικές αυτές δεν επηρεάζουν την κατάσταση των αποθεμάτων των εκάστοτε ειδών.

               (4)

               Ως εκ τούτου, η συλλογή άγριων ιχθυδίων για σκοπούς εκτροφής στις εν λόγω παραδοσιακές πρακτικές υδατοκαλλιέργειας θεωρείται ότι είναι σύμφωνη με τους στόχους, τα κριτήρια και τις αρχές της βιολογικής υδατοκαλλιέργειας, υπό τον όρο ότι εφαρμόζονται μέτρα διαχείρισης που εγκρίνονται από την αρχή που είναι αρμόδια για τη διαχείριση των εν λόγω ιχθυαποθεμάτων, προκειμένου να εξασφαλίζεται η βιώσιμη εκμετάλλευση των εκάστοτε ειδών, ότι ο εμπλουτισμός των αποθεμάτων συνάδει με τα εν λόγω μέτρα, καθώς και ότι τα ψάρια τρέφονται αποκλειστικά με φυσικές ζωοτροφές που είναι διαθέσιμες στο περιβάλλον.

               (5)

               Η EGTOP εξέφρασε την ανησυχία ότι οι πηγές των ζωοτροφών και των προσθέτων που επιτρέπονται στη βιολογική υδατοκαλλιέργεια δεν καλύπτουν επαρκώς τις διατροφικές απαιτήσεις των σαρκοφάγων ειδών ψαριών. Σύμφωνα με το άρθρο 15 παράγραφος 1 στοιχείο δ) σημείο i) του κανονισμού (ΕΚ) αριθ. 834/2007, τα ζώα πρέπει να τρέφονται με ζωοτροφές οι οποίες καλύπτουν τις διατροφικές απαιτήσεις στα διάφορα στάδια της ανάπτυξής τους. Επομένως, θα πρέπει να επιτρέπεται η χρήση ολόκληρων ιχθύων ως πηγής ζωοτροφών για σαρκοφάγα ζώα στη βιολογική υδατοκαλλιέργεια. Ωστόσο, αυτό δεν θα πρέπει να συνεπάγεται πρόσθετες πιέσεις σε απειλούμενα ή υπεραλιευόμενα αποθέματα. Για τον λόγο αυτόν, μόνο τα αλιευτικά προϊόντα που έχουν πιστοποιηθεί από τρίτο φορέα ως βιώσιμα θα πρέπει να χρησιμοποιούνται για την παραγωγή ζωοτροφών για σαρκοφάγα ζώα στη βιολογική υδατοκαλλιέργεια. Στο πλαίσιο αυτό, η αξιοπιστία του χρησιμοποιούμενου συστήματος βιωσιμότητας είναι σημαντική για να καθησυχάσει τους καταναλωτές για τη συνολική βιωσιμότητα των προϊόντων βιολογικής υδατοκαλλιέργειας. Ως εκ τούτου, οι αρμόδιες αρχές θα πρέπει να καθορίσουν τα συστήματα πιστοποίησης που θεωρούν ότι, υπό το φως των αρχών της βιώσιμης αλιείας που καθορίζονται στον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου (4), επαρκούν για να καταδείξουν τη βιωσιμότητα των αλιευτικών προϊόντων που προορίζονται για χρήση ως ζωοτροφές στη βιολογική υδατοκαλλιέργεια. Οι κατευθυντήριες γραμμές του FAO (Οργανισμός Επισιτισμού και Γεωργίας των Ηνωμένων Εθνών), του 2009, σχετικά με την οικολογική σήμανση ψαριών και προϊόντων αλιείας από θαλάσσια αλιεύματα (5), μπορούν να χρησιμοποιηθούν ως σημείο αναφοράς κατά την αξιολόγηση της καταλληλότητας των συστημάτων πιστοποίησης.

               (6)

               Η EGTOP υπογράμμισε επίσης την ανάγκη να παρέχεται επαρκής ποσότητα ιστιδίνης στη διατροφή των σολομοειδών ιχθύων, ώστε να διασφαλίζεται υψηλό επίπεδο υγείας και καλής μεταχείρισης για το εν λόγω είδος. Λαμβανομένων υπόψη των σημαντικών διακυμάνσεων που παρουσιάζει η περιεκτικότητα των θαλάσσιων πρώτων υλών σε ιστιδίνη, ανάλογα με το είδος και την εποχή, καθώς και ανάλογα με τις συνθήκες παραγωγής, μεταποίησης και αποθήκευσης, θα πρέπει να επιτραπεί η χρήση ιστιδίνης προερχόμενης από ζύμωση, ώστε να διασφαλίζεται η κάλυψη των διατροφικών απαιτήσεων των σολομοειδών ιχθύων.

               (7)

               Η επί του παρόντος μέγιστη επιτρεπόμενη ποσότητα ιχθυαλεύρων σε ζωοτροφές για γαρίδες δεν επαρκεί για την κάλυψη των διατροφικών τους αναγκών και, συνεπώς, θα πρέπει να αυξηθεί. Θα πρέπει επίσης να επιτραπεί η συμπλήρωση των ζωοτροφών με χοληστερόλη, σύμφωνα με τις συστάσεις της έκθεσης EGTOP, όταν αυτό απαιτείται για την κάλυψη των ποσοτικών διατροφικών απαιτήσεων. Για τον σκοπό αυτόν, θα πρέπει να χρησιμοποιείται βιολογική χοληστερόλη, εάν είναι διαθέσιμη. Μπορεί επίσης να χρησιμοποιείται χοληστερόλη που προέρχεται από μαλλί, οστρακόδερμα ή άλλες πηγές, σε περίπτωση που δεν είναι διαθέσιμη βιολογική χοληστερόλη.

               (8)

               Η εξαίρεση που προβλέπεται στο άρθρο 25ια παράγραφος 2 λήγει την 31η Δεκεμβρίου 2014· συνεπώς, η εν λόγω παράγραφος θα πρέπει να απαλειφθεί.

               (9)

               Προκειμένου να εξασφαλιστεί η συμμόρφωση με το άρθρο 15 παράγραφος 1 στοιχείο α) του κανονισμού (ΕΚ) αριθ. 834/2007 σχετικά με την εκτροφή νεαρών ζώων που προέρχονται από βιολογικούς γεννήτορες και βιολογικές εκμεταλλεύσεις, θεωρείται απαραίτητο, σύμφωνα και με την έκθεση EGTOP, να θεσπιστούν ειδικοί κανόνες για τη χρήση του πλαγκτού στη διατροφή βιολογικών ιχθυδίων. Το πλαγκτόν είναι απαραίτητο για την εκτροφή των ιχθυδίων και δεν παράγεται σύμφωνα με τους κανόνες βιολογικής παραγωγής.

               (10)

               Η EGTOP συνέστησε επίσης την επικαιροποίηση του καταλόγου των ουσιών που επιτρέπονται για τον καθαρισμό και την απολύμανση στη βιολογική υδατοκαλλιέργεια, ιδίως σε σχέση με τη δυνατότητα χρησιμοποίησης ορισμένων από τις ουσίες που ήδη περιλαμβάνονται στον κατάλογο ουσιών για χρήση παρουσία των ζώων. Το παράρτημα VII του κανονισμού (ΕΚ) αριθ. 889/2008 θα πρέπει να τροποποιηθεί αναλόγως.

               (11)

               Το πεδίο εφαρμογής του παραρτήματος XIΙΙα του κανονισμού (ΕΚ) αριθ. 889/2008, όπως ορίζεται στο άρθρο 25στ παράγραφος 2, θα πρέπει να καθοριστεί με μεγαλύτερη σαφήνεια, ιδίως όσον αφορά τις ζωοτεχνικές πρακτικές.

               (12)

               Θα πρέπει να αυξηθεί η μέγιστη ιχθυοφόρτιση για τον αρκτοσαλβελίνο, ώστε να εξυπηρετούνται καλύτερα οι ανάγκες του εν λόγω είδους. Θα πρέπει επίσης να οριστεί η μέγιστη ιχθυοφόρτιση για τις καραβίδες. Το παράρτημα XIΙΙα του κανονισμού (ΕΚ) αριθ. 889/2008 θα πρέπει να τροποποιηθεί αναλόγως.

               (13)

               Ως εκ τούτου, ο κανονισμός (ΕΚ) αριθ. 889/2008 θα πρέπει να τροποποιηθεί αναλόγως,

               (14)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της κανονιστικής επιτροπής βιολογικής παραγωγής,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 889/2008 τροποποιείται ως εξής:

               1)

               Στο άρθρο 25ε, η παράγραφος 4 αντικαθίσταται από το ακόλουθο κείμενο:
               «4.   Για σκοπούς εκτροφής, η συλλογή άγριων ιχθυδίων υδατοκαλλιέργειας περιορίζεται ειδικότερα στις ακόλουθες περιπτώσεις:

                           α)

                           φυσικής εισροής προνυμφών και ιχθυδίων μαλακόστρακων ή ιχθύων κατά την πλήρωση των δεξαμενών, των συστημάτων συγκράτησης και των περιφραγμένων χώρων·

                           β)

                           του ευρωπαϊκού χελιού στο στάδιο του γυαλόχελου, υπό τον όρο ότι εφαρμόζεται εγκεκριμένο σχέδιο διαχείρισης χελιών για την τοποθεσία και ότι παραμένει ανεπίλυτο το ζήτημα της τεχνητής γονιμοποίησης·

                           γ)

                           της συλλογής άγριων ιχθυδίων άλλων ειδών εκτός του ευρωπαϊκού χελιού, για σκοπούς εκτροφής σε παραδοσιακές εκτατικές υδατοκαλλιέργειες σε υγρότοπους όπως δεξαμενές υφάλμυρων υδάτων, περιοχές στις οποίες εκδηλώνεται παλίρροια και παράκτιες λιμνοθάλασσες, περίκλειστες με αναχώματα, υπό τον όρο ότι:

                                       i)

                                       ο εμπλουτισμός του πληθυσμού είναι σύμφωνος με μέτρα διαχείρισης που εγκρίθηκαν από τις αρχές που είναι αρμόδιες για τη διαχείριση των εν λόγω ιχθυαποθεμάτων, προκειμένου να εξασφαλίζεται η βιώσιμη εκμετάλλευση των εκάστοτε ειδών, και

                                       ii)

                                       οι ιχθύες τρέφονται αποκλειστικά με φυσικές ζωοτροφές που είναι διαθέσιμες στο περιβάλλον.»

                     .

               2)

               Στο άρθρο 25στ, η παράγραφος 2 αντικαθίσταται από το ακόλουθο κείμενο:
               «2.   Η ιχθυοφόρτιση και οι ζωοτεχνικές πρακτικές καθορίζονται στο παράρτημα XIΙΙα ανά είδος ή ομάδα ειδών. Κατά την αξιολόγηση των επιπτώσεων της ιχθυοφόρτισης και των ζωοτεχνικών πρακτικών στην καλή μεταχείριση των ιχθύων εκτροφής, παρακολουθούνται η κατάσταση των ιχθύων (όπως βλάβες στα πτερύγια, άλλοι τραυματισμοί, ρυθμός ανάπτυξης, συμπεριφορά και γενική κατάσταση υγείας) και η ποιότητα του νερού.».

               3)

               Στο άρθρο 25ια παράγραφος 1 προστίθεται το ακόλουθο στοιχείο ε):

                           «ε)

                           προϊόντα ζωοτροφών που παράγονται από ολόκληρους ιχθύς από αλιεύματα που έχουν πιστοποιηθεί ως βιώσιμα στο πλαίσιο συστήματος που αναγνωρίζεται από την αρμόδια αρχή, σύμφωνα με τις αρχές που προβλέπονται στον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου (6).

                  (6)  Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).»"
						.

               4)

               Στο άρθρο 25ια, η παράγραφος 2 απαλείφεται.

               5)

               Στο άρθρο 25ια προστίθεται η ακόλουθη παράγραφος:
               «5.   Επιτρέπεται η χρήση ιστιδίνης παραγόμενης με ζύμωση στο σιτηρέσιο σολομοειδών ιχθύων, εφόσον οι πηγές ζωοτροφών που αναφέρονται στην παράγραφο 1 δεν παρέχουν επαρκή ποσότητα ιστιδίνης για την κάλυψη των διατροφικών αναγκών των ιχθύων και την πρόληψη σχηματισμού καταρράκτη.».

               6)

               Στο άρθρο 25ιβ, η παράγραφος 3 αντικαθίσταται από το ακόλουθο κείμενο:
               «3.   Σε περίπτωση χρησιμοποίησης συμπληρωματικών ζωοτροφών, σύμφωνα με την παράγραφο 2:

                           α)

                           το σιτηρέσιο του γατόψαρου (Pangasius spp.), που αναφέρεται στο τμήμα 9 του παραρτήματος XIΙΙα, μπορεί να περιέχει 10 % κατ' ανώτατο όριο ιχθυάλευρα ή ιχθυέλαια που προέρχονται από βιώσιμη αλιεία·

                           β)

                           το σιτηρέσιο των γαρίδων που αναφέρονται στο τμήμα 7 του παραρτήματος XIΙΙα, μπορεί να περιέχει, κατ' ανώτατο όριο, 25 % ιχθυάλευρα και 10 % ιχθυέλαια που προέρχονται από βιώσιμη αλιεία. Προκειμένου να καλυφθούν οι ποσοτικές διατροφικές ανάγκες των γαρίδων, μπορεί να χρησιμοποιηθεί βιολογική χοληστερόλη για τη συμπλήρωση της διατροφής τους· σε περίπτωση που δεν είναι διαθέσιμη βιολογική χοληστερόλη μπορεί να χρησιμοποιηθεί μη βιολογική χοληστερόλη που προέρχεται από μαλλί, οστρακόδερμα ή άλλες πηγές.»

                     .

               7)

               Προστίθεται το ακόλουθο άρθρο 25ιβα:
               «Άρθρο 25ιβα
               Ειδικοί κανόνες για τις τροφές των βιολογικών ιχθυδίων
               Κατά την εκτροφή των γόνων βιολογικών ιχθυδίων, μπορεί να χρησιμοποιείται ως ζωοτροφή συμβατικό φυτοπλαγκτόν και ζωοπλαγκτόν.».

               8)

               Στο άρθρο 25ιθ, η παράγραφος 6 αντικαθίσταται από το ακόλουθο κείμενο:
               «6.   Για τον βιολογικό έλεγχο των εκτοπαρασίτων, χρησιμοποιούνται, κατά προτίμηση, ψάρια-καθαριστές και γλυκό νερό, θαλασσινό νερό και διαλύματα χλωριούχου νατρίου.».

               9)

               Τα παραρτήματα VII και XIIIα τροποποιούνται σύμφωνα με το παράρτημα του παρόντος κανονισμού.

         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2015.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Δεκεμβρίου 2014.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 189 της 20.7.2007, σ. 1.

      (2)  Κανονισμός (ΕΚ) αριθ. 889/2008 της Επιτροπής, της 5ης Σεπτεμβρίου 2008, σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων (ΕΕ L 250 της 18.9.2008, σ. 1).

      (3)  Απόφαση 2009/427/ΕΚ της Επιτροπής, της 3ης Ιουνίου 2009, όσον αφορά τη σύσταση ομάδας εμπειρογνωμόνων για την παροχή τεχνικών συμβουλών στον τομέα της βιολογικής παραγωγής (ΕΕ L 139 της 5.6.2009, σ. 29).

      (4)  Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).

      (5)  ISBN 978-92-5-006405-5.

      ΠΑΡΑΡΤΗΜΑ

                  1.

                  Το σημείο 2 του παραρτήματος VII του κανονισμού (ΕΚ) αριθ. 889/2008 αντικαθίσταται από το ακόλουθο κείμενο:
                  2.   Προϊόντα καθαρισμού και απολύμανσης για την παραγωγή φυκιών και ζώων υδατοκαλλιέργειας, που αναφέρονται στο άρθρο 6ε παράγραφος 2, στο άρθρο 25ιθ παράγραφος 2 και στο άρθρο 29α.
                  2.1.   Με την επιφύλαξη της συμμόρφωσης με τις σχετικές ενωσιακές και εθνικές διατάξεις, όπως αναφέρονται στο άρθρο 16 παράγραφος 1 του κανονισμού (ΕΚ) αριθ. 834/2007, και ιδίως με τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (1), τα προϊόντα που χρησιμοποιούνται για καθαρισμό και απολύμανση εξοπλισμού και εγκαταστάσεων απουσία των ζώων υδατοκαλλιέργειας επιτρέπεται να περιλαμβάνουν τις ακόλουθες δραστικές ουσίες:

                              —

                              όζον

                              —

                              υποχλωριώδες νάτριο

                              —

                              υποχλωριώδες ασβέστιο

                              —

                              υδροξείδιο του ασβεστίου

                              —

                              οξείδιο του ασβεστίου

                              —

                              καυστική σόδα

                              —

                              αλκοόλη

                              —

                              θειικός χαλκός: μόνο μέχρι τις 31 Δεκεμβρίου του 2015

                              —

                              υπερμαγγανικό κάλιο

                              —

                              πλακούντες σπόρων τσαγιού από φυσικούς σπόρους καμέλιας (αποκλειστικά για την παραγωγή γαρίδας)

                              —

                              μείγματα υπεροξυμονοθειικού καλίου και χλωριούχου νατρίου που παράγουν υποχλωριώδες οξύ.

                        2.2.   Με την επιφύλαξη της συμμόρφωσης με τις σχετικές ενωσιακές και εθνικές διατάξεις, όπως αναφέρονται στο άρθρο 16 παράγραφος 1 του κανονισμού (ΕΚ) αριθ. 834/2007, και ιδίως με τον κανονισμό (ΕΕ) αριθ. 528/2012 και την οδηγία 2001/82/ΕΚ του Ευρωπαϊκού Κοινοβουλίου και του Συμβουλίου (2), τα προϊόντα που χρησιμοποιούνται για καθαρισμό και απολύμανση εξοπλισμού και εγκαταστάσεων παρουσία καθώς και απουσία των ζώων υδατοκαλλιέργειας επιτρέπεται να περιλαμβάνουν τις ακόλουθες δραστικές ουσίες:

                              —

                              ασβεστόλιθος (ανθρακικό ασβέστιο) για τον έλεγχο του pH

                              —

                              δολομίτης για τη διόρθωση του pH (αποκλειστικά για την παραγωγή γαρίδας)

                              —

                              χλωριούχο νάτριο

                              —

                              υπεροξείδιο του υδρογόνου

                              —

                              υπερανθρακικό νάτριο

                              —

                              οργανικά οξέα (οξικό οξύ, γαλακτικό οξύ, κιτρικό οξύ)

                              —

                              χουμικό οξύ

                              —

                              υπεροξυοξικό οξύ

                              —

                              υπεροξικό και υπεροκτανικό οξύ

                              —

                              ιωδιοφόρα (μόνο παρουσία αυγών).

                     (1)  Κανονισμός (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (ΕΕ L 167 της 27.6.2012, σ. 1)."

                     (2)  Οδηγία 2001/82/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα κτηνιατρικά φάρμακα (ΕΕ L 311 της 28.11.2001, σ. 1).»"
						.

                  2.

                  Το παράρτημα XIIIα του κανονισμού (ΕΚ) αριθ. 889/2008 τροποποιείται ως εξής:

                              α)

                              Στη σειρά «Μέγιστη ιχθυοφόρτιση» του πίνακα στο τμήμα 1, το κείμενο «Αρκτοσαλβελίνος 20 kg/m3» αντικαθίσταται από το κείμενο «Αρκτοσαλβελίνος 25 kg/m3».

                              β)

                              Το ακόλουθο τμήμα προστίθεται έπειτα από το τμήμα 7:
                              «Τμήμα 7α

                              Βιολογική παραγωγή καραβίδων
                              Καλυπτόμενα είδη: Astacus astacus, Pacifastacus leniusculus.

                                          Μέγιστη ιχθυοφόρτιση

                                          Για καραβίδες μικρού μεγέθους (< 20 mm): 100 άτομα ανά m2. Για καραβίδες μεσαίου μεγέθους (20-50 mm): 30 άτομα ανά m2. Για ενήλικες καραβίδες (> 50 mm): 10 άτομα ανά m2, με την προϋπόθεση ότι είναι διαθέσιμες επαρκείς κρυψώνες.»

                                    .


title: Εκτελεστικός κανονισμός (ΕΕ) αριθ. 411/2013 της Επιτροπής, της 3ης Μαΐου 2013 , για τον καθορισμό του συντελεστή κατανομής που εφαρμόζεται στις αιτήσεις πιστοποιητικών εισαγωγής ελαιόλαδου οι οποίες υποβλήθηκαν από την 29η Απριλίου έως την 30ή Απριλίου 2013 στο πλαίσιο της τυνησιακής δασμολογικής ποσόστωσης και για την αναστολή έκδοσης πιστοποιητικών εισαγωγής για τον μήνα Μαΐου του 2013

text:
               4.5.2013

               EL

               Επίσημη Εφημερίδα της Ευρωπαϊκής Ένωσης

               L 123/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 411/2013 ΤΗΣ ΕΠΙΤΡΟΠΉΣ
   της 3ης Μαΐου 2013
   για τον καθορισμό του συντελεστή κατανομής που εφαρμόζεται στις αιτήσεις πιστοποιητικών εισαγωγής ελαιόλαδου οι οποίες υποβλήθηκαν από την 29η Απριλίου έως την 30ή Απριλίου 2013 στο πλαίσιο της τυνησιακής δασμολογικής ποσόστωσης και για την αναστολή έκδοσης πιστοποιητικών εισαγωγής για τον μήνα Μαΐου του 2013
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Εκτιμώντας τα ακόλουθα:

               (1)

               Δυνάμει του άρθρου 3 παράγραφοι 1 και 2 του πρωτοκόλλου αριθ. 1 (3) της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Τυνησίας, αφετέρου (4), ανοίγεται δασμολογική ποσόστωση με μηδενικό δασμό για την εισαγωγή μη κατεργασμένου ελαιόλαδου των κωδικών ΣΟ 1509 10 10 και 1509 10 90 που παράγεται εξ ολοκλήρου στην Τυνησία και μεταφέρεται από τη χώρα αυτή απευθείας στην Ευρωπαϊκή Ένωση εντός του ορίου που προβλέπεται για κάθε έτος.

               (2)

               Το άρθρο 2 παράγραφος 2 του κανονισμού (ΕΚ) αριθ. 1918/2006 της Επιτροπής, της 20ής Δεκεμβρίου 2006, για το άνοιγμα και τον τρόπο διαχείρισης των δασμολογικών ποσοστώσεων για το ελαιόλαδο καταγωγής Τυνησίας (5), προβλέπει μηνιαία ποσοτικά όρια για την έκδοση πιστοποιητικών εισαγωγής.

               (3)

               Σύμφωνα με το άρθρο 3 παράγραφος 1 του κανονισμού (ΕΚ) αριθ. 1918/2006, υποβλήθηκαν αιτήσεις στις αρμόδιες αρχές για την έκδοση πιστοποιητικών εισαγωγής, για συνολική ποσότητα η οποία υπερβαίνει το όριο που προβλέπεται για τον μήνα Μαΐου στο άρθρο 2 παράγραφος 2 του εν λόγω κανονισμού.

               (4)

               Υπό αυτές τις συνθήκες, η Επιτροπή οφείλει να καθορίσει έναν συντελεστή κατανομής που θα επιτρέπει την έκδοση πιστοποιητικών εισαγωγής κατ’ αναλογία της διαθέσιμης ποσότητας.

               (5)

               Δεδομένου ότι το όριο που αντιστοιχεί στον μήνα Μαΐου έχει καλυφθεί, κανένα πιστοποιητικό εισαγωγής δεν επιτρέπεται να εκδοθεί για τον εν λόγω μήνα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στις αιτήσεις έκδοσης πιστοποιητικών εισαγωγής που υποβλήθηκαν από την 29η Απριλίου έως την 30ή Απριλίου 2013, δυνάμει του άρθρου 3 παράγραφος 1 του κανονισμού (ΕΚ) αριθ. 1918/2006, εφαρμόζεται συντελεστής κατανομής 61,061322 %.
   Η έκδοση πιστοποιητικών εισαγωγής για τις αιτούμενες ποσότητες από τις 6 Μαΐου 2013 αναστέλλεται για τον Μαΐου του 2013.
   Άρθρο 2
   Ο παρών κανονισμός αρχίζει να ισχύει στις 4 Μαΐου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3 Μαΐου 2013.

            Για την Επιτροπή, εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 238 της 1.9.2006, σ. 13.

      (3)  ΕΕ L 97 της 30.3.1998, σ. 57.

      (4)  ΕΕ L 97 της 30.3.1998, σ. 2.

      (5)  ΕΕ L 365 της 21.12.2006, σ. 84.